**ZMLUVA O DIELO**

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov (ďalej len „zmluva“) na investičnú akciu:

**„MŠ Narcisová – zateplenie strešného plášťa a odstránenie porúch obvodového plášťa“**

**Článok I.**

**ZMLUVNÉ STRANY**

**1.Objednávateľ** : **MESTO TRNAVA**

 Hlavná č. 1

 917 71 Trnava

štatutárny zástupca : JUDr. Peter Bročka, LL.M - primátor mesta

Osoby oprávnené konať vo veciach:

a)zmluvných : JUDr. Peter Bročka, LL.M

b)technických : Ing. Dušan Béreš

c)technický dozor investora : Ing. Kamil Lastovička

d)kontroly zhotovenia Diela

v priebehu realizácie : podľa bodu 1. písm. a), b), c) tohto článku

e)prevzatia diela : podľa bodu 1. písm. b), c) tohto článku

bankové spojenie : VÚB Trnava

číslo účtu : SK59 0200 0000 0000 2692 5212

IČO : 00 313 114

DIČ : 2021175728

Číslo telefónu : 033/3236134, 101

e-mail : dusan.beres@trnava.sk

**2.Zhotoviteľ** : (pozn. presný názov firmy podľa výpisu z obchodného registra, živnostenského listu alebo iného oprávnenia na podnikanie)

sídlo : (pozn. presné sídlo firmy podľa výpisu z obchodného registra, živnostenského listu alebo iného oprávnenia na podnikanie)

štatutárny zástupca :

Osoby oprávnené jednať vo veciach

a)zmluvných :

b)technických :

c)stavbyvedúci :

bankové spojenie :

číslo účtu :

IČO :

DIČO :

Číslo telefónu :

e-mail :

 (ďalej len „zhotoviteľ“ a spolu s „objednávateľom“ ďalej len „zmluvné strany“

**Článok II.**

**PREDMET ZMLUVY**

1. Predmetom tejto zmluvy je realizácia stavebných prác: ***„MŠ Narcisová – zateplenie strešného plášťa a odstránenie porúch obvodového plášťa“*** (ďalej len „dielo“).
	1. Rozsah diela:

Rozsah Diela je riešený v projektovej dokumentácii „MŠ Narcisová v Trnave . zateplenie obvodového, strešného plášťa a odstránenie porúch obvodového plášťa“, spracovanej firmou BEVVA, s.r.o., Sladovnícka 27, 917 01 Trnava, zodpovedný projektant Ing. Martin Wagner, ktorá je identická s projektovou dokumentáciou predloženou k súťažným podkladom ako príloha. Realizácia nerieši časť projektu – zateplenie obvodového plášťa.

 1.2 Základné údaje o umiestnení a riešení stavby:

Materská škola Narcisová sa nachádza vo štvrti s individuálnou bytovou výstavbou, v slepej ulici. Pozemok má bezproblémový prístup autom aj mechanizmami.

*Sanácia prasklín v murive*

Porušené murivá z TTP sú prevažne v nadmurovkách medziokenných pilierov a hlavne v rámci atiky, kde sú poruchy z titulu nesprávnej väzby, alebo sekundárne ako prejav zatekania do konštrukcie strechy a priľahlej atiky s následným premŕzaním a odlúpením omietky. Po odstránení oplechovania a obnažení atiky je potrebné preveriť stav a stabilitu muriva. Na vonkajšej strane atikového muriva sa vyskytujú praskliny, kaverny a odpadnuté plochy omietky, ktoré sa vyplnia expanznou maltou. Povrch sa upraví do roviny vápennocementovou omietkou. Ak sa preukáže nestabilný prvok, je potrebné na tento fakt upozorniť projektanta a v spolupráci so statikom navrhnúť spôsob dodatočného prikotvenia.

*Sanácia prasklín a stykov železobetónových panelov*

Porušenia sa vyskytujú prevažne ako odlúpenie krycej vrstvy – obnaženie a korózia výstuže a v stykoch panelov, prípadne v stykoch panelov s murivom. Taktiež je po celej dĺžke sendvičových panelov odprasknutý vyrovnávací veniec. V rámci atiky sa prejavila zmena kladu stropných panelov zvislou prasklinou atiky v oboch krídlach. Medziokenné prefabrikáty majú porušené ukončenia, najmä na hranách v spodnej časti. Tieto časti sa reprofilujú vysokopevnostnou reprofilačnou maltou, obnažená výstuž sa prebrúsi a očistí. Ochrana armatúry bude zabezpečená vhodným náterom určeným na sanáciu výstuže. Všetky nesúdržné časti z nekvalitného betónu odstrániť až do pevného podkladu. Skorodovanú výstuž očistiť (obrúsiť, okefovať, a pod.) a následne ošetriť prípravkom. Spojovací mostík sa nanesie len na časti, na ktoré sa bude nanášať nová omietka alebo betón. Ihneď po aplikácii prípravku sa na ošetrované miesto nanesie nová vysokopevnostná malta a povrch sa sfinalizujte podľa potreby.

*Strecha*

Pre realizáciu zateplenia strešného plášťa je potrebné odstránenie všetkých klampiarskych výrobkov na súčasnej streche. Rozvod protibleskovej ochrany sa postupne demontuje a po realizácii sa vytvorí ako nový. Pokiaľ existujúca strešná krytina nevykazuje (po predchádzajúcich opravách) známky porušenia je možné uvažovať s ňou ako paronepriepustnou vrstvou. V opačnom prípade je potrebné uložiť paronepriepustnú vrstvu na existujúcu strešnú krytinu (s dostatočným presahom a prelepením stykov). Presadnuté plochy strechy po kalužiach sa vysypú pieskom do roviny strechy. Pôvodné vetracie hlavice vrátane nadstrešnej časti odvetrania kanalizácie sa v súlade s platnou legislatívou odstránia. Nahradia sa HT potrubím so zvýšenou odolnosťou voči UV žiareniu. Na potrubí bude systémová hlavica odvetrania kanalizácie. V súvislosti s preverením stavu atikového muriva je ho potrebné obnažiť aspoň v miestach stykov. Existujúce bitúmenové súvrstvie sa odstráni v páse širokom cca 600mm, dĺžke 1200mm v každom styku, hlavne však s prejavom poruchy na vonkajšej strane, kde je väčší predpoklad porúch kotvenia. Po prípadnej realizácii dodatočného prikotvenia atiky sa porušené vrstvy doplnia a porušený strešný plášť sa preplátuje sa bitúmenovým pásom. V súlade so zateplením strešného plášťa je potrebné zvýšiť úroveň atiky a zároveň ju spevniť. Na atikové murivo a panely sa osadí drevený impregnovaný hranol 150x100mm, ktorý sa prikotví do únosného železobetónového podkladu

cez pásovinu mimo stykov po cca 1000mm. Pásovina bude do hranola kotvená mechanicky v dreve vrutom, v železobetóne a v murive na chemickú kotvu. Kotviaci prvok musí byt oddilatovaný od budúceho navrhovaného kontaktného zateplenia fasády. Návrh kotvenia podlieha kvalite podkladu, ktorú je potrebné pred realizáciou overiť výťažnou skúškou. Následne je možné navrhnúť typ a počet kotiev. V projektovom návrhu je preto uvažované s odhadovanými vlastnosťami podkladu. V prípade prejavu zvýšenej vlhkosti strešného súvrstvia je potrebné vykonať sieť sond cez súčasný hydroizolačný povlak až pod pórobetónové panely, pre zistenie vlhkosti vrstiev podkladu a následné zabezpečenie jej riadneho odvedenia napr. pomocou vetracích komínikov, ak to bude potrebné (1 vetrací komínik na

20~30m2). Existujúce komínové a murované hlavice VZT sa zateplia kontaktným zateplovacím systémom s minerálnou vlnou hr.: 50mm. V spodnej časti sa vytvorí nika pre vyvedenie strešnej fólie o výške min. 200mm vytvorenej osadením tepelnej izolácie z XPS hr.: 30mm, prearmovanej a vystuženej sieťkou. Zrealizuje sa nové oplechovanie komínových hlavíc z hliníkového farbeného plechu s presahom cez ETICS.

Podrobnejšie viď projektovú dokumentáciu stavby.

1. Zhotoviteľ sa zaväzuje zhotoviť pre Objednávateľa dielo podľa podmienok dohodnutých v tejto zmluve o dielo (ďalej len „zmluva“ alebo „ZoD“) a v súlade s ustanoveniami a požiadavkami Objednávateľa, uvedenými v súťažných podkladoch riadne a včas zhotovené Dielo odovzdať Objednávateľovi.
2. Objednávateľ sa zaväzuje dielo zhotovené v súlade s touto zmluvou zaplatiť dohodnutú cenu podľa platobných podmienok dohodnutých v tejto zmluve o dielo.
3. Práce v zmysle požiadaviek objednávateľa musia byť realizované v súlade so špecifickými podmienkami zákona č. 50/1976 Zb. o územnom plánovaní a stavebnom poriadku (stavebný zákon) v platnom znení. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení, ďalej je nutné sa riadiť nariadením vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov v platnom znení a nariadením vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v platnom znení. Nutné je dodržať i vyhlášku Ministerstva životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona v platnom znení, vyhlášku č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení a ustanovenia zákona č. 254/1998 Z. z. o verejných prácach v platnom znení.
4. Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické a kvalitatívne podmienky na realizáciu diela, a že disponuje takými kapacitami a odbornými znalosťami, ktoré sú na zhotovenie diela s odbornou starostlivosťou potrebné.
5. V prípade nepredvídateľných okolností, týkajúcich sa prác navyše, bude objednávateľ postupovať v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok III.**

**KVALITA PREDMETU DIELA**

1. Dielo musí byť zhotovené v zmysle článku II., nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie diela.
2. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie diela dokumentmi:
3. správou o vykonaní prác s prípadným opisom vykonaných zmien a odchýlok od projektovej dokumentácie a v príslušných povoleniach,
4. zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, protokoly a i.),
5. osvedčeniami o akosti použitých materiálov, certifikáty,
6. kópiami zo stavebného denníka, fotodokumentáciu na CD,
7. vyplneným skúšobným a kontrolným plánom, potvrdeným zhotoviteľom, podľa § 13 zákona 254/1998 Z. z. o verejných prácach v znení neskorších predpisov, s potvrdením o vykonaných skúškach a kontrolách,
8. dokladmi o preukázaní zhody, atestami, certifikátmi použitých výrobkov na zhotovenom diele,
9. potvrdením správcu skládky o prijatí stavebných odpadov vo fakturovanom množstve,
10. potvrdením o odstránení vád a nedorobkov (v prípade, ak boli zistené),
11. preberacím protokolom o odovzdaní a prevzatí ukončenej verejnej práce,
12. plánom užívania verejnej práce podľa § 14 zákona č. 254/1998 Z. z. o verejných prácach v znení neskorších predpisov, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby, na ktoré sa vzťahuje záruka, boli prekontrolované 3 mesiace pred uplynutím záručnej doby.
13. fotodokumentácia z priebehu výstavby na CD nosiči alebo na USB kľúči
14. Nesplnenie požiadaviek podľa bodu 2. tohto článku predstavuje vady Diela a považuje sa za podstatné porušenie tejto zmluvy.

**Článok IV.**

**CENA DIELA**

1. Cena Diela je výsledkom verejného obstarávania a je stanovená podľa Zákona č. 18/1996 Z. z. o cenách v znení neskorších predpisov nasledovne:

Cena Diela vo výške ......................... eur vrátane DPH, slovom ....................................... eur.

|  |  |  |
| --- | --- | --- |
| Zateplenie strešného plášťa |  | € |
| Odstránenie porúch obvodového plášťa |  | € |
| Bleskozvod |  | € |
| Cena spolu bez DPH |  | € |
| DPH  |  | € |
| ***Cena celkom s DPH*** |  | **€** |

 Zhotoviteľ je/nie\* je platcom DPH \*(nehodiace sa prečiarknuť)

1. Podrobná špecifikácia ceny Diela s vymedzením kvalitatívnych a dodacích podmienok je uvedená v prílohe č. 1 tejto zmluvy - ponukový rozpočet.

3. Cena Diela, dohodnutá oboma zmluvnými stranami zahŕňa všetky vykázané a ocenené práce a dodávky, odborné posudky, výrobnú a dielenskú dokumentáciu, vyjadrenia, skúšky a ďalšie súvisiace práce, ktoré budú potrebné či už pri realizácii, alebo potrebné ku prevzatiu stavby a jej odovzdaniu do užívania.

1. Zhotoviteľ sa nemôže dovolávať a uplatňovať nároky na zvýšenie ceny Diela v prípadoch:

 a) vlastných chýb,

 b) nepochopenia podkladov z verejného obstarávania,

 c) nedostatkov riadenia a koordinácie činností pri príprave a realizácii Diela,

 d) zvýšenia cien dodávok a prác pre stavbu,

 e) nesúladu častí projektovej dokumentácie a výkazov výmer (zhotoviteľ sa plne oboznámil s predmetnou dokumentáciou v procese verejného obstarávania),

1. Ako podklady pre ocenenie Diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok boli predložené podklady k verejnému obstarávaniu.
2. Zhotoviteľ zodpovedá za to, že pri realizácii Diela nepoužije materiál, výrobok, postup a pod., o ktorom je v dobe jeho zabudovania, či použitia známe, príp. je to zhotoviteľovi známe, že je škodlivý resp. je po záručnej dobe, alebo vykazuje iné vady a nedostatky; v opačnom prípade zhotoviteľ zodpovedá za všetky škody spôsobené použitím takého materiálu, výrobku, či postupu a zároveň sa také konanie považuje za podstatné porušenie tejto zmluvy.
3. Objednávateľ je vo výnimočných prípadoch (nahradenie výrobku na trhu novším produktom, výnimočná a neprekonateľná nedostupnosť pôvodného výrobku) oprávnený i v priebehu realizácie požadovať zámeny materiálu. Zhotoviteľ nie je povinný na tieto zmeny pristúpiť. Požiadavky na zámenu materiálu, odsúhlasené spracovateľom projektovej dokumentácie, musia byť vykonané písomne formou dodatku k tejto zmluve.

**Článok V.**

**ČAS PLNENIA**

1. Lehota plnenia (výstavby):

Začiatok: po protokolárnom odovzdaní staveniska (predpoklad 24. kalendárny týždeň 2020)

 Ukončenie prác vrátane vypratania staveniska: najviac do 9 týždňov od začatia

1. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela v dôsledku na omeškanie s plnením alebo predĺženia času plnenia.
2. Dodržanie termínu je podmienené aj riadnym a včasným spolupôsobením objednávateľa dohodnutým v tejto zmluve. V prípade, že z tohto dôvodu došlo k prerušeniu vykonávania diela, lehota na zhotovenie diela sa predlžuje o dobu, o ktorú prerušenie ovplyvnilo dobu jeho vykonávania. Dobu prerušenia potvrdí zástupca objednávateľa uvedený v článku I. zmluvy.
3. V prípade, že zhotoviteľ mešká so zhotovením diela má objednávateľ právo žiadať náhradu škody, pričom zmluva zostáva v platnosti. Objednávateľ určí zhotoviteľovi primeraný dodatočný čas plnenia zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od zmluvy.
4. Zmluvné strany sa dohodli na možnosti predĺženia termínu realizácie v prípade objektívnych nepredvídateľných skutočností (napr. nepriaznivé počasie vylučujúce výkon prác, živelná pohroma) alebo na základe podnetu tretích osôb (napr. orgány štátnej správy, správcovia sietí, petície a sťažnosti občanov) formou písomného dodatku k zmluve. Zmena zmluvy sa vykoná v súlade so zákonom o verejnom obstarávaní .

**Článok VI.**

**PLATOBNÉ PODMIENKY**

1. Zhotoviteľ má právo na zaplatenie diela po jeho odovzdaní v zmysle článku VIII. odseku 1 tejto zmluvy so splatnosťou 14 dní od doručenia faktúry. V prípade, že faktúra má vecné a formálne nedostatky, respektíve nespĺňa náležitosti daňového dokladu, objednávateľ ju vráti na doplnenie. V takomto prípade sa preruší plynutie lehoty splatnosti a nová lehota splatnosti začne plynúť dňom nasledujúcom po dni doručenia opravenej faktúry objednávateľovi.

2. Faktúra budú obsahovať tieto údaje:

1. označenie diela,
2. obchodné meno a sídlo objednávateľa,
3. obchodné meno a sídlo zhotoviteľa,
4. číslo zmluvy,
5. číslo faktúry a označenie druhu faktúry podľa článku VI. odseku 1,
6. ustanovenie zmluvy, ktoré oprávňuje fakturovať,
7. deň zdaniteľného plnenia,
8. deň vystavenia faktúry, deň odoslania a deň splatnosti faktúry,
9. označenie peňažného ústavu a číslo účtu, na ktorý sa má platiť,
10. fakturovaná základná čiastka bez DPH, čiastka DPH a celková fakturovaná suma v eurách,
11. meno osoby, ktorá faktúru vystavila,
12. pečiatka a podpis oprávnenej osoby.

**Článok VII.**

**PRÁVA A POVINNOSTI ZMLUVNÝCH STRÁN**

1. Objednávateľ odovzdá protokolárne zhotoviteľovi stavenisko najneskôr 5 pracovných dní pred zahájením stavebných prác. Túto skutočnosť zaznamenajú zmluvné strany zápisom v stavebnom denníku a osobitným protokolom.
2. Zhotoviteľ si zabezpečí odberové miesta energií u správcov sietí, resp. použije mobilné zdroje energií. Náklady za odbery energií počas realizácie diela znáša zhotoviteľ na základe individuálnych odberných zmlúv so správcami médií (vrátane podružného merania).
3. Bezdôvodné odmietnutie prevzatia staveniska zhotoviteľom sa považuje za podstatné porušenie tejto zmluvy. Tieto skutočnosti budú zaznamenané do stavebného denníka, ktorého vedenie je povinný zhotoviteľ začať dňom odovzdania a prevzatia staveniska.
4. Ak prácami budú prípadne dotknuté inžinierske siete, pri činnostiach v blízkosti týchto inžinierskych sietí je potrebné sa riadiť vyjadreniami dotknutých správcov sietí.
5. Objednávateľ zvoláva a riadi min. každé 2 týždne kontrolný deň stavby, z ktorého za účasti poverených zástupcov objednávateľa a zhotoviteľa technický dozor objednávateľa vyhotoví záznam, ktorý doručí všetkým účastníkom. Je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí.
6. Objednávateľ je oprávnený kontrolovať dielo v každom stupni jeho zhotovovania, dodávateľský systém i dodržiavanie všeobecných pravidiel bezpečnosti práce. Ak pri kontrole zistí, že zhotoviteľ porušuje svoje povinnosti má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v stavebnom denníku nevyhovie týmto požiadavkám objednávateľa, považuje sa to za podstatné porušenie zmluvy.
7. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Ak objednávateľ zistí neoprávnených dodávateľov na stavbe, neuvedených v zmluve o dielo, bude toto považované za podstatné porušenie zmluvy zo strany zhotoviteľa.
8. Zhotoviteľ je povinný viesť stavebný denník prostredníctvom stavbyvedúceho (meno , priezvisko .................., číslo oprávnenia....) do ktorého bude zapisovať všetky skutočnosti rozhodujúce pre zhotovenie diela, najmenej však v rozsahu ustanovenom v zákone č. 50/1976 Z. z. v znení neskorších predpisov a predkladať stavebný denník technickému dozoru objednávateľa na požiadanie. Zároveň je povinný viesť v stavebnom denníku podrobný popis výkonov.
9. Zhotoviteľ je povinný dodržiavať pokyny dané mu objednávateľom počas zhotovovania diela a týkajúce sa diela. Je povinný sledovať obsah stavebného denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí. Zhotoviteľ je povinný mať riadne vypísaný stavebný denník v zmysle pokynov na vedenie stavebného denníka, v opačnom prípade to bude považované za podstatné porušenie zmluvy o dielo.
10. Ak pri zhotovovaní diela dôjde k zakrytiu dovtedy vykonaných činností, alebo častí diela, je povinný vyzvať objednávateľa na kontrolu realizovaného diela písomne v stavebnom denníku. Z dôvodu operatívnosti v zápise oznámi vopred predpokladanú hodinu a deň kontroly zakrývaných prác.
11. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej spôsobilosti.
12. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do doby, keď takúto nevhodnosť mohol zistiť.
13. Ak zhotoviteľ zistí skryté prekážky na mieste, kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a ak sa nedajú odstrániť, navrhnúť objednávateľovi zmenu realizácie diela.
14. Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby písomného odovzdania diela objednávateľovi. Počas realizácie diela zhotoviteľ zabezpečí čistotu komunikácie a priľahlých komunikácií, zároveň zabezpečí v prípade potreby osvetlenie staveniska počas výstavby, čo je zahrnuté v cene diela. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska, vykoná také bezpečnostné opatrenia, aby nedošlo k ohrozeniu osôb v okolí staveniska.
15. Zhotoviteľ zabezpečí vo svojej réžii pracovníkov osobnými ochrannými pomôckami pre ochranu zdravia. Odborné práce musia byť vykonané len pracovníkmi zhotoviteľa, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný všetkých pracovníkov stavby oboznámiť a zaškoliť z predpisov BOZP a dodržiavania počas výstavby.
16. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované v súťažných podkladoch.
17. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť i odporúčania všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát o preukázaní zhody výrobkov platný pre Európsku úniu, ak sa nedohodne inak. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby.
18. Zhotoviteľ bude udržiavať všetky nástroje, zariadenia, stroje, a pod., potrebné na realizáciu predmetu zmluvy, v náležitom technickom stave, bude udržovať všestranný poriadok na mieste realizácie predmetu zmluvy a zabezpečí koordináciu svojich prípadných poddodávateľov.
19. Zhotoviteľ sa zaväzuje, že pri uskutočňovaní diela nepoužije materiály, prvky, stroje, zariadenia alebo konštrukcie, ktoré sú chránené patentovými alebo autorskými právami, bez súhlasu oprávnených osôb.
20. Zhotoviteľ je pri vykonávaní Diela povinný oznámiť miesto a názov certifikovanej skládky na ktorú bude zo stavby odvážať stavebný odpad, stavebnú suť, TKO a pod.
21. Zhotoviteľ je povinný dokladovať kvalitu vykonaných prác a dodávok od začiatku realizácie Diela až po jeho protokolárne odovzdanie Objednávateľovi predložením na vyžiadanie Objednávateľa dokladov /3x v tlačenej forme a 3x na DVD nosiči v digitálnej forme/ uvedených v článku III, bodu č. 2.

Okrem uvedených dokladov je povinný doložiť potvrdenia správcu registrovanej skládky formou vážnych lístkov o prijatí stavebných odpadov, stavebnej sute, tuhého komunálneho odpadu vo fakturovanom množstve. Vážny lístok musí obsahovať: názov certifikovanej skládky, dátum odberu, kód odpadu, ŠPZ auta, navážené množstvo (v štruktúre: brutto, tara, netto), meno pracovníka obsluhy váhy, názov stavby z ktorej odpad pochádza.

1. Prípadnú zmenu poddodávateľa (ak sa vyskytne) je zhotoviteľ povinný v predstihu písomne odsúhlasiť so zástupcom objednávateľa. Bez odsúhlasenej zmeny môže objednávateľ zastaviť stavebné práce, prípadne pokladať neodsúhlasenú zmenu poddodávateľa za podstatné porušenie zmluvných vzťahov.
2. Stavenisko, ochranné pásmo staveniska a všetky dotknuté vstupy musia byť zabezpečené tak, aby neprišlo k ohrozeniu tretích osôb. Zo staveniska je zhotoviteľ povinný vylúčiť nadmerné zaťažovanie životného prostredia (napr. hlukom, prašnosťou).
3. Zhotoviteľ je povinný do 7 dní od účinnosti zmluvy o dielo vypracovať kontrolný a skúšobný plán na dobu realizácie stavby, ktorý musí byť objednávateľom schválený do troch pracovných dní. Tento plán je zhotoviteľ povinný v priebehu výstavby priebežne vypĺňať.
4. Zhotoviteľ je povinný vypracovať návrh plánu užívania verejnej práce za účasti objednávateľa, ktorého prizve k jeho prerokovaniu. Plán užívania verejnej práce bude súčasťou odovzdania a prevzatia diela. Všetky náklady za realizáciu činností spadajúcich pod plán organizácie výstavby znáša zhotoviteľ.
5. Zhotoviteľ je povinný si zrealizovať fotodokumentáciu počas výstavby diela na CD nosič, pričom kópiu (CD) odovzdá zástupcovi objednávateľa pred odovzdaním a prevzatím diela.
6. Zhotoviteľ umožní orgánom ŠSD a nimi prizvaným znalcom prístup na stavenisko a stavbu a vytvorí podmienky pre výkon dohľadu.
7. Zhotoviteľ je povinný zabezpečiť koordinátora dokumentácie, koordinátora bezpečnosti práce a zároveň je povinný zaobstarať vypracovanie plánu bezpečnosti a ochrany zdravia pri práci, ktorý ustanoví pravidlá na vykonávanie prác na stavenisku v zmysle nariadenia vlády SR č. 396/2006.
8. Zhotoviteľ je povinný zabezpečiť osadenie orientačnej tabule s identifikačnými údajmi o stavbe v zmysle zákona č. 50/1976 Z. z. v znení neskorších predpisov.

**Článok VIII.**

**ODOVZDANIE A PREVZATIE DIELA**

1. Povinnosť zhotoviť dielo riadne a včas splní zhotoviteľ odovzdaním diela objednávateľovi na základe protokolu o odovzdaní a prevzatí diela. Ak všeobecne záväzné právne predpisy alebo technické normy určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela. Pripravenosť na odovzdanie je zhotoviteľ povinný oznámiť objednávateľovi písomne doporučeným listom najmenej 5 dní vopred.
2. K odovzdaniu a prevzatiu dokončeného diela pripraví zhotoviteľ potrebné doklady. V opačnom prípade má dielo vady.
3. Zhotoviteľ je povinný pri odovzdaní a prevzatí diela, dielo odovzdať vyčistené od zvyšných materiálov tak, aby bolo možné dielo riadne prevziať a užívať. Zároveň je povinný miesto, ktoré využíval ako zariadenie staveniska, uviesť do pôvodného stavu.
4. Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád.
5. Dokladom o splnení diela zhotoviteľom je protokol o odovzdaní a prevzatí diela, návrh ktorého pripraví zhotoviteľ.

**Článok IX.**

**SANKCIE**

1. Zhotoviteľ je povinný zaplatiť zmluvnú pokutu vo výške:

a) **0,5 %** z celkovej ceny diela za každý deň omeškania s plnením svojej povinnosti dodať dielo riadne a včas,

b) **0,5 %** z celkovej ceny diela každý deň omeškania s odstránením vád v lehote dohodnutých v tejto zmluvy.

1. V prípade omeškania objednávateľa s úhradou platby alebo vyúčtovania ceny za dielo, má zhotoviteľ nárok z omeškania vo výške 0,5 **%** z dlžnej sumy za každý deň omeškania.

**Článok X.**

**ZODPOVEDNOSŤ ZA VADY, ZÁRUKA ZA KVALITU**

1. Zhotoviteľ zodpovedá za to, že dielo bude vyhotovené v súlade s ustanovením článku II. a bude mať vlastnosti dohodnuté v tejto zmluve.
2. Dielo má vady ak:
	1. nie je dodané v požadovanej kvalite,
	2. vykazuje nedorobky, t. j. nie je vykonané v celom rozsahu podľa zadania,
	3. sú vady v dokladoch nutných na užívanie,
	4. má právne vady v zmysle § 559 Obchodného zákonníka alebo je dielo zaťažené inými právami tretích osôb.
3. Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval.
4. Za skryté vady, ktoré objednávateľ nemohol zistiť pri odovzdaní a prevzatí diela, zhotoviteľ zodpovedá počas záručnej doby na dielo.
5. Záručná lehota na dielo, ktoré je predmetom tejto zmluvy je 5 rokov. Záručná lehota začína plynúť dňom protokolárneho prevzatia diela objednávateľom a neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.
6. Zárukou zhotoviteľ preberá záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.
7. Záručná lehota začína plynúť dňom odovzdania celého diela objednávateľovi.
8. Objednávateľ sa zaväzuje, že reklamáciu vady diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná faxom, e - mailom alebo listovou zásielkou.
9. Zhotoviteľ sa zaväzuje začať s odstraňovaním vád diela do 3 dní od prijatia písomnej reklamácie a vady odstrániť v čo najkratšom čase, ktorého dĺžku dohodnú zmluvné strany písomne. Ak nie je odstránenie vád diela možné vykonať zhotoviteľom, môže objednávateľ požadovať zníženie ceny.
10. V prípade, že budú v priebehu realizácie predmetu tejto zmluvy zistené také vady predmetu diela, ktoré budú mať za následok zvýšenie jeho ceny, zníženie parametrov a kvality, považuje sa to za podstatné porušenie zmluvy a objednávateľ má nárok na zľavu z dohodnutej ceny diela vo výške 10%. Týmto ustanovením nie je dotknuté právo objednávateľa na náhradu škody.

**Článok XI.**

**ZODPOVEDNOSŤ ZA ŠKODU**

1. Zhotoviteľ zodpovedá za všetky škody, ktoré vzniknú objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.
2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Článok XII.**

**PRECHOD VLASTNÍCTVA A NEBEZPEČENSTVO ŠKODY**

1. Vlastníkom diela počas jeho realizácie je objednávateľ.
2. Stavebný materiál a zariadenia potrebné na zhotovenie diela zabezpečuje zhotoviteľ. Kúpna cena týchto vecí je súčasťou maximálnej ceny diela podľa tejto zmluvy. Zhotoviteľ zostáva vlastníkom týchto vecí až do ich pevného zabudovania do stavby, ktorá je predmetom tejto zmluvy, s výnimkou zariadení uhradených objednávateľom pred ich zabudovaním.
3. Nebezpečenstvo škody na diele ako aj na veciach a materiáloch potrebných na zhotovenie diela znáša zhotoviteľ až do času protokolárneho prevzatia diela objednávateľom.

**Článok XIII.**

**ODSTÚPENIE OD ZMLUVY**

1. Ak sa porušenie zmluvnej povinnosti zmluvnou stranou považuje v zmysle tejto zmluvy, alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 dní potom, ako sa o porušení dozvedela.
2. Pre určenie lehoty je rozhodujúci dátum poštovej pečiatky odoslania oznámenia.
3. Ak oprávnená strana oznámi druhej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť len spôsobom pre podstatné porušenie zmluvy v zmysle § 346 Obchodného zákonníka.
4. Ak oprávnená strana v lehote na odstúpenie od zmluvy stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom, ako je uvedený v bode 1. článku XIII. tejto zmluvy.
5. Odstúpením od zmluvy zmluva zaniká dňom doručenia prejavu vôle oprávnenej strany, druhej zmluvnej strane.
6. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktoré bolo do odstúpenia zrealizované.

7. Vysporiadanie pohľadávok z titulu odstúpenia od zmluvy:

1. časť diela zhotoveného do odstúpenia od zmluvy zostáva vlastníctvom objednávateľa.
2. finančné prostriedky poskytnuté do odstúpenia od zmluvy, vysporiada zhotoviteľ konečnou faktúrou, ktorá bude mať náležitosti daňového dokladu do 14 dní od odstúpenia od zmluvy. Pre fakturáciu platia ustanovenia článku. VI. tejto zmluvy.
3. zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení a to najneskôr do 14 dní od doručenia konečnej faktúry Objednávateľovi.

**Článok XIV.**

**ZÁVEREČNÉ USTANOVENIA**

1. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.
2. Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka.
3. Zmeny tejto zmluvy, ktoré nemajú vplyv na predmet zmluvy, termín a cenu, môžu robiť zmluvné strany zápisom v stavebnom denníku.
4. Ostatné zmeny a doplnky zmluvy možno uskutočniť len písomne po predchádzajúcej dohode obidvoch zmluvných strán, inak je zmena či doplnenie neplatné.
5. Takéto zmeny a možno realizovať počas trvania zmluvy bez nového verejného obstarávania v zmysle ustanovení § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zmien a doplnkov. Zmena zmluvy musí byť oboma zmluvnými stranami uzavretá písomne.
6. Ak objednávateľ požaduje zmenu zmluvy, zmluvné strany dohodli nasledovný postup:
	1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom Zmenového listu.
	2. Zhotoviteľ v lehote do 10 pracovných dní odo dňa doručenia požiadavky na zmenu zmluvy respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy požadovanej objednávateľom.
	3. V prípade, že dôjde ku zmene rozsahu prác, tak sa ich cena určí:
7. pri položkách obsiahnutých v ponuke (položkový rozpočet) bude zachovaná ich jednotková cena
8. pri položkách nenachádzajúcich sa v priloženom rozpočte, ale obsiahnutých v cenníku CENKROS budú cenníkové ceny požadovaných naviac prác upravené o % vypočítané ako percentuálny rozdiel medzi zmluvnou cenou a rozpočtovou cenou z realizačnej projektovej dokumentácie za celý predmet plnenia.
9. pri položkách nenachádzajúcich sa v priloženom rozpočte a ani v cenníku CENKROS bude ich cena predmetom rokovania, na ktoré zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

priamy materiál

priame mzdy

Ostatné priame náklady (odvody z miezd, stroje a tarifná doprava)

Výrobná réžia zo základne 2 + 3

Správna réžia zo základne 2 + 3 + 4

Vedľajšie rozpočtové náklady + kompletizačná činnosť

Zisk zo základne 2 + 3 +4 + 5 + 6

Jednotková cena spolu:

Priamy materiál:

cena bude doložená príslušným účtovným, alebo inak overiteľným dokladom dopočítaním obstarávacích nákladov (platí aj pre špecifikácie).

Priame mzdy:

Budú použité tarifné mzdy pre príslušnú profesiu a tarifnú triedu zhotoviteľa upravené o nezaručenú časť mzdy v určenej výške.

Ostatné priame náklady:

Odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

Sadzby nepriamych nákladov:

(podľa skutočných režijných nákladov firmy)

výrobná réžia HSV %

výrobná réžia PSV %

správna réžia HSV %

PSV........%

VRN........%

Kompletizačná prirážka %

zisk.........%

6.1. Práce, ktoré zhotoviteľ vykonal bez zadania, ktoré je písomne potvrdené objednávateľom, alebo bez objednávateľom písomne schválenej cenovej ponuky, alebo v dôsledku svojvoľného odchýlenia od zmluvy nie je povinný objednávateľ zaplatiť.

6.2. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne či trvá na vykonaní zmeny zmluvy alebo zmenu zamietne.

6.3. V prípade, že objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá Zmena zmluvy.

6.4. Zhotoviteľ je oprávnený vystaviť faktúru za podmienok uvedených v článku VI tejto zmluvy o dielo a na základe zmeny zmluvy a objednávateľ je potom povinný takto vystavenú faktúru zhotoviteľovi uhradiť v súlade s podmienkami dohodnutými v zmluve o dielo.

6.5. V prípade, ak rozsah zmien požadovaných dodatočne objednávateľom má vplyv na termín výstavby, sú zmluvné strany oprávnené pristúpiť ku zmene termínu výstavby.

6.7. V prípade, že zmenu zmluvy bude požadovať zhotoviteľ, postupujú zmluvné strany analogicky. Naviac práce požadované zo strany zhotoviteľa môžu byť realizované len na základe zmeny zmluvy.

1. Neoddeliteľnou súčasťou tejto zmluvy sú prílohy:
* Cenová kalkulácia – ocenený výkaz výmer rozpočet,
* Harmonogram prác (vecný a časový),
* Zoznam subdodávateľov s finančným vyjadrením suddodávok a ich špecifikáciou (v prípade ak sa nevyskytnú, vyhlásenie, že zhotoviteľ zrealizuje všetky práce vlastnými kapacitami).
1. Zmluva je vyhotovená v 6 rovnopisoch, z toho 4 sú určené pre objednávateľa a 2 pre zhotoviteľa.
2. Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom vlastnoručne podpísali.
3. Zmluva bola zverejnená dňa ...............................

V Trnave, dňa ..................... V ........................, dňa .................

........................................................ ........................................................

 JUDr. Peter Bročka, LL.M.

 primátor mesta

 za objednávateľa za zhotoviteľa